Λεόντειος Σχολή

Η Λεόντειος Σχολή είναι ελληνογαλλικό σχολείο της Αθήνας το οποίο λειτουργεί από το 1838 και έχει δυο σχολικά συγκροτήματα. Σήμερα λειτουργούν δύο σχολεία της Λεοντείου Σχολής, η Λεόντειος Σχολή Αθηνών και η Λεόντειος Σχολή Νέας Σμύρνης. Η Λεόντειος Σχολή διοικείται από την καθολική Μοναστική Κοινότητα των Μαριανών Αδελφών (Frères Maristes), μια κοινότητα αφιερωμένη στην εκπαίδευση των νέων.

 Ιδρύθηκε το 1838 από τον καθολικό ιερέα Κωσταντίνο Σαρδολόγο. Αρχικά είχε το όνομα του πολιούχου της Αθήνας Αγίου Διονυσίου του Αρεοπαγίτη, το 1889 όμως μετονομάστηκε σε "Λεόντειο Λύκειο" προς τιμή του Πάπα Λεόντος ΙΓ' που είχε βοηθήσει οικονομικά το σχολείο. Το 1897 μεταφέρθηκε σε νέα κτήρια στην οδό Σίνα 4, όπου και λειτουργούσε μέχρι και το 1962. Το 1907 η διεύθυνσή του ανατέθηκε από τον τότε Καθολικό Αρχιεπίσκοπο στο Τάγμα των Μαριανών Αδελφών. Το 1916 ιδρύθηκε το εκπαιδευτήριο "Άγιος Ανδρέας" στην Πάτρα σαν παράρτημα του σχολείου, ενώ το 1924 το σχολείο απέκτησε νέα πτέρυγα στα Πατήσια. Κατά τη διάρκεια της Κατοχής τα σχολεία σταμάτησαν τη λειτουργία τους και χρησιμοποιήθηκαν σαν κέντρα διανομής συσσιτίου από τους Μαριανούς. Το 1963 το σχολείο μεταστεγάστηκε σε ιδιόκτητο κτήμα στη Νέα Σμύρνη, όπου και ιδρύθηκε και το Δημοτικό Σχολείο "Χρυσόστομος Σμύρνης" (ονομασία προς τιμή του Χρυσοστόμου Σμύρνης) που σήμερα έχει συγχωνευτεί διοικητικά με το Λεόντειο Λύκειο. Το 1988 το Λεόντειο Λύκειο τιμήθηκε από την Ακαδημία Αθηνών με Αργυρό Μετάλλιο και Τιμητικό Δίπλωμα για την παιδαγωγική του προσφορά. Σήμερα το σχολείο διοικείται από μια κοινότητα επτά Μαριανών Αδελφών, ενώ στα σχολεία που έχει υπό την ευθύνη του φοιτούν περίπου 3.500 μαθητές. Φιλόλογος καθηγητής του Λεοντείου Λυκείου της Νέας Σμύρνης υπήρξε ο Αρχιεπίσκοπος Ιερώνυμος Β´. Η Λεόντειος Σχολή προσφέρει στους μαθητές της πλήθος δραστηριοτήτων, αθλητικών, πολιτιστικών, μουσικών και καντίνα. Ο Αθλητικός Όμιλος Λεοντείου, με ακαδημίες ποδοσφαίρου, καλαθοσφαίρισης, πετοσφαίρισης, αντισφαίρισης, επιτραπέζιας αντισφαίρισης, κολύμβησης και σκακιού προσφέρει στους μαθητές την δυνατότητα να εξασκήσουν το αγαπημένο τους άθλημα στο χώρο του σχολείου τους. Παράλληλα με τις αθλητικές δραστηριότητες,η Λεόντειος δίνει την δυνατότητα σε παιδιά του Γυμνασίου και του Λυκείου να εκφραστούν μέσω των Ομαδών Πολιτισμού (Ομάδα Θεάτρου, Ομάδα Χορού, Ομάδα Μεικτής Νεανικής Χορωδίας, Ομάδα Νεανικής Ορχήστρας, Ομάδα Σκηνογραφίας-Ενδυματολογίας, Ομάδα Δημοσιογραφίας, Ομάδα Πρώτων Βοηθειών, Ομάδα Μελέτης της Ιστορίας της Ελληνικής Γλώσσας). Επίσης είναι υπεύθυνοι και της επετηρίδας του σχολείου,όπως επίσης και της σχολικής εφημερίδας (Παλμός της Λεοντείου). Διακρίνονται επίσης και η χορωδία της και η ορχήστρα της, έχοντας κερδίσει πολλά βραβεία στην Ελλάδα. Η Λεόντειος είναι επίσης γνωστή για το φιλανθρωπικό της έργο. Μαζεύει ρούχα, λεφτά, παιχνίδια και φαγητά για να τα δώσει σε ανθρώπους που τα χρειάζονται. Ένα μέρος των χρημάτων διατίθεται από τους μαθητές και τα υπόλοιπα από διάφορες εκδηλώσεις. Η Λεόντειος δίνει επίσης την δυνατότητα στους μαθητές της να ανακαλύψουν το επάγγελμα που τους ταιριάζει μέσω της Ημερίδας Επαγγελματικού Προσανατολισμού, όπου διακεκριμένοι επαγγελματίες όλων των κλάδων παρουσιάζουν τα επαγγέλματα τους. Το 2014, δημιουργήθηκε στις εγκαταστάσεις της Λεοντείου Σχολής Αθηνών, ένα μουσειακός χώρος, στον οποίο φιλοξενείται η ιστορία της Λεοντείου Σχολής, μία ιστορία 200 περίπου ετών. Το "Musée des Frères Maristes & du Lycée Leonin" (Μουσείο των Αδελφών Μαριανών και του Λεοντείου Λυκείου), εγκαινιάστηκε στις 25 Ιουνίου 2014. Στόχος του μουσείου αυτού είναι η ενημέρωση τόσο για την μεγάλη εκπαιδευτική δράση της Σχολής όσο και για το μοναχικό τάγμα το οποίο διοικεί τα εκπαιδευτικά αυτά ιδρύματα. Μεταξύ των πολλών ιστορικών εκθεμάτων, περιλαμβάνονται έργα διαπρεπών αποφοίτων τόσο της Λεοντείου Σχολής Αθηνών όσο και της Λεοντείου Σχολής Νέας Σμύρνης. Την μουσειολογική μελέτη ανέλαβε η Λουϊζα Καραπιδάκη. Αρχιεπίσκοπος Χριστόδουλος Κωστής Στεφανόπουλος, πρώην Πρόεδρος της Ελληνικής Δημοκρατίας Πάνος Καμμένος, βουλευτής, πρώην υπουργός Βασίλης Κικίλιας, βουλευτής, υπουργός Κυριάκος Πιερρακάκης, πληροφορικός, πολιτικός επιστήμονας, υπουργός Επικρατείας και Ψηφιακής Διακυβέρνησης Γιώργος Κουμουτσάκος, βουλευτής Κωνσταντίνος Μουσουρούλης, οικονομολόγος, πρώην υπουργός Αργύρης Ντινόπουλος, δημοσιογράφος, πρώην υπουργός Γιάννης Πανούσης, καθηγητής εγκληματολογίας, πολιτικός Άλεκ Ισσιγόνης, σχεδιαστής αυτοκινήτων Αναστάσιος Πεπονής, πρώην υπουργός, πρώην βουλευτής Εμμανουήλ Ρούσσος, Έλληνας διανοούμενος Κὠστας Καλλιγἀς, δημοσιογράφος Νίκος Χατζηκυριάκος - Γκίκας, ακαδημαϊκός, ζωγράφος Μίμης Πλέσσας, συνθέτης Θάνος Καλλίρης, συνθέτης και τραγουδιστής Βαγγέλης Παπαθανασίου, μουσικός Αλέξης Ακριθάκης, ζωγράφος Βασίλης Αλεξάκης, συγγραφέας Χρήστος Βακαλόπουλος, συγγραφέας, σκηνοθέτης και ραδιοφωνικός παραγωγός Γιάννης Βούρος, ηθοποιός, θεατρολόγος και πρώην βουλευτής Αποστόλης Γιαγιάνος, ζωγράφος Γρηγόρης Γιαγιάνος, γκαλερίστας Κώστας Γκιμοσούλης, συγγραφέας Στέφανος Ήμελλος, ακαδημαϊκός Σπύρος Ιακωβίδης, ακαδημαϊκός Γιάννης Μελάς, βουλευτής Α΄ περιφέρειας Πειραιά, πολιτικός Λουκάς Καρυτινός, αρχιμουσικός Λουκιανός Κηλαηδόνης, τραγουδοποιός Τζόρτζιο ντε Κίρικο, ζωγράφος Μαργαρίτης Αποστολίδης, αρχιτέκτων Γιώργος Μαρίνος, ηθοποιός Χρήστος Πανόπουλος, επιχειρηματίας Σταύρος Ξενίδης, ηθοποιός Γιάννης Παππάς, γλύπτης Αντώνης Φωστιέρης, ποιητής Χριστιανός (Κρις) Χουγκάζ, Προπονητής, πρώην Καλαθοσφαιριστής Γιώργος Πρίντεζης, καλαθοσφαιριστής Ισίδωρος Παγιαύλας, κολυμβητής Χρυσή Διαμαντοπούλου, υδατοσφαιρίστρια Δημήτρης Σελετόπουλος, υδατοσφαιριστής Γιώργος Ρέππας, αθλητής Σπύρος Φουρλάνος, ποδοσφαιριστής Γιώργος Βερνίκος, εφοπλιστής Ανδρέας Βγενόπουλος, επιχειρηματίας Κώστας Μενουδάκος, δικαστικός, πρώην πρόεδρος Συμβουλίου της Επικράτειας Κωνσταντίνος Πλεύρης, πολιτικός και συγγραφέας Γεώργιος Μυλωνάκης, καθηγητής πανεπιστημίου Μητροπολίτης Αυστρίας και Ουγγαρίας Μιχαήλ Στάϊκος Αρχιεπίσκοπος των εν Αθήναις Καθολικών Νικόλαος Φώσκολος Εδουάρδος Λαγανάς, φυσικός Αλέξανδρος Χέλιος, εφοπλιστής Ηλίας Μαμαλάκης, παρουσιαστής και σεφ Κορνήλιος Καστοριάδης, φιλοσοφος Τάκης Φωτόπουλος, πολιτικός φιλόσοφος Σπυρίδων Σταυρόπουλος, πολιτικός και συγγραφέας ("Ελληνοκρατία") Ιστοσελίδα του Λεοντείου Λυκείου Ιστοσελίδα των Μαριανών Αδελφών